Карацей кажучы, уражанні ад фестывалю — пераважна станоўчыя. Але ж я так і не атрымаў адказу на пытанне пра тое, чым гэты фестываль адрозніваецца ад ранейшых. Нагадаю, што яшчэ год таму ў артыкуле, змешчаным у “К”, старшыня Беларускага саюза майстроў народнай творчасці Яўген Сахута казаў пра неабходнасць “новага фармату” “Вясновага букету”. Цытую: “Сёлетняе мерапрыемства народнай мастацкай культуры стане “паказальным выступленнем” перад тым мерапрыемствам, якое пройдзе ў наступным годзе пад час Чэмпіянату свету па хакеі. Пасля фестывалю можна ўжо будзе вырашыць, што неабходна змяніць, каб яшчэ больш зацікавіць гасцей краіны нашай аўтэнтычнай культурай”. (гл. "К" № 20 за 2013 год).